Toruń

**Toruń** (IPA: [ˈtɔruɲ], jndr'à 'u tedesche *Thorn*, in tagliane *Turonia*) éte 'nu comune pulacche de 203.158 crestiáne. e jèm 'nzieme a Bydgoszcz, capeluèche d'u Voivodate d'a Cuiavia-Pomerania jndr'à  Pulonie.

Se iacchie sus a le rive d'a Vistola, 'a cetata nove sus a sinistre e 'a vecchie sus a destre, cchiù o mene 210&nbsp;km a nordovest de Varsavia. 'A cetate jè sede de industrie chimiche e jè 'n'imbortande node ferroviarie cu 'na stazione de smistamende.

Toruń ha state capitale, da 'u 1975 a 'u 1998 d'u Voivofate de Torun, sostituite jndr'à 'u 1999 da 'u Voivodate d'a Cuiavia-Pomerania, d'u quale 'a cetate ha rumaste capitale ('nzieme cu Bydgoszcz).

## Turisme
Famose jè soprattutte 'a medievale cetata vecchie, ca face parte d'u patrimonie culturale de l'UNESCO. Disposte praticamende sus 'a rive d'a Vistola, jè assaije ben conservate e in continue restaure; osce a die jè quase totte 'n'isole pedonale. 'Na piacevole passeggiate lunghe 'u jume se snode pe diverse chilometre.

Mete obbligatorie jè 'a case de Copernico, nate a Toruń jndr'à 'u 1473 (none jndr'à sta case però). Osce a die jè addibite amusèe, de moderate inderesse storeche.

Assaije inderessande jè 'a Cattedrale (dedicate a San Giuanne Battiste e San Giuanne Evangeliste), addò 'a costruziona soje, accumenzate jndr'à 'u 1250, spicciò jndr'à le strutture prengepàle atturne a 'u 1500; 'u presbiterie tène certe affresche d'u XVI sechele. Copernico avenìe battezzatte aqquà e, jndr'à 'na cappelle se vole cu arrecorde.

Curiose 'a *torre pendende*, jndr'à le mure d'a cetata vecchie. Costruite atturne a 'u XV e 'u XVI sechele, ave 'na marcate pendenze nnande, probbabbilmende dovute a subsidienze date 'a vicinanze a 'u jume. Le pavimende, comungue, sonde orizzondale, forse grazie a 'a recende restrutturazione in caffetterie.

'U municipie, ca se iacchie nnande 'a Chiazze d'u vecchie mercate (*Rynek Staromiejski*), resale a 'a fine d'u XIV sechele (1399), pò ha state sopralzate. Ospite 'u m,usèe reggionale e 'a torre jè vesitabbile.

## Sciugrafije

## Etimologgie

Le prime documinde reportane 'u nome d'a cetate cumme *Thorun* (1226, 1466), *Turon*, *Turun*, *Toron*, *Thoron*, e *Thorn*.

A 'u tiembe quanne Toruń devendò 'na cetate reale, suggette a 'u Re de Pulonie, documinde e monete ca purtavane le iscriziune jndr'à 'u latine reportane normalmende 'u nome *Thorun*, *Thorunium*, *civitas Thorunensis*,o *civitas Torunensis*, e cchiù tarde jndr'à 'u XV sehcele, 'u nome ca se ause osce a die jndr'à 'u pulacche **Toruń**.

'U termine pò avè diverse significate etimologgeche, a seconde ca 'u termine origgenale ha state germanizzate o pulonizzate.

### Tedesche
* Pò essere ca derive da 'a parole tedesche *Tor* (andicamende scritte *Thor*), ca significhesce "cangelle" - nome raffigurate jndr'à 'u stemme d'a cetate;
* Pò essere ca derive da 'u castelle de Toron jndr'à 'u Regne de Gerusalemme jndr'à 'u quale le cavaglire servirene duranne le crociate;
* Pò essere ca derive da 'u die germaniche Thor

### Pulacche
* Pò essere ca derive da 'a parole pulacche *tor*, ca significhesce "percorse (d'u jume Vistola)". Toruń pò allore vulere dicere "paese d'u percorse";
* Pò essere ca ave origgene da *Tarnów*, derivate da 'a parole pulacche *tarnina*, 'na specie de chiande d'u jume. Stonne assaije cetate jndr'à Pulonie cu 'na derivazione simile;
* Pò essere ca derive da 'a parole pulacche "Ruń", cxa significhesce "appoggiarse", chiamate accussì pa torre "appuggiate" a 'u mure ca cerconne 'a cetata vecchie.

### Otre
* Quacchedune, cumme Jan Miodek, dichiare ca "Toruń" non ge ave nisciune significate etimologgeche;
* Pò essere ca derive da 'u nome probbie *Toron* e putesse significà "'u paese de Toron".

## Personalità legate a Toruń
* Nicolò Copernico 1473-1543, Astronome
* Adam Freytag 1608-1650, Ingegnere militare
* Christoph Hartknoch 1644-1687, Storeche
* Christian Wernicke 1661-1725, Poete
* Ephraim Schroeger 1727-1783, Architette
* Thomas Soemmering 1755-1830, Mediche
* Samuel Linde 1771-1847, Linguiste
* Julie Wolfthorn 1864-1944, Pettrice
* Kazimierz Serocki, 1922-1981, Combosetore
* Leon Raszeja, Sinnache jndr'à 'u periode 1936-1939

## Gemellagge
*  **[[Philadelphia]]** - State Aunìte d'America da 'u 1977
*  **[[Göttingen]]** - Germanie da 'u 1978
*  **[[Leiden]]** - Paise Vasce da 'u 1988
*  **[[Hämeenlinna]]** - Finlandie da 'u 1989
*  **[[Kaliningrad]]** - Russie da 'u 1995 
*  **[[Čadca]]** - Slovachie da 'u 1996 
*  **[[Swindon]]** - Gran Bretagne da 'u 2003
*  **[[Novo Mesto]]** - Slovenie da 'u 2005 
*  **[[Lutsk]]** - Ucraine da 'u 2008

## 'Ndruche pure
* Università Nicolò Copernico de Toruń

## Otre pruggette
*  **[[:Commons:Main Page|Wikimedia Commons]]** tene file multimediale pe **[[:commons:Category:Toruń|Toruń]]**

## Collegaminde fore a Uicchipèdie
* Commune 'e Toruń